recursal/SuperWikiNEXT-32B huggingface dataset:
**प्यार कोई खेल नहीं** 1999 में बनी हिन्दी भाषा की फिल्म है। यह सुभाष सहगल द्वारा निर्देशित और सिब्ते हसन रिज़वी द्वारा निर्मित है। इसमें सनी देओल, महिमा चौधरी और अपूर्व अग्निहोत्री हैं। संगीत जतिन-ललित द्वारा रचा गया था और गीत मजरुह सुल्तानपुरी द्वारा लिखे गए थे।

संक्षेप
-------

सुनील (अपूर्व अग्निहोत्री) और अशोक दो दोस्त हैं। उनकी शादी की उम्र हो चुकी है। एक दिन अशोक की माँ उससे कहती है कि वह अपना परिचय शालू से कर ले। लेकिन अशोक ऐसा करने से कतराता है। वह सुनील से उसका रूप धारण करने और किसी तरह शालू को अस्वीकार करने के लिए कहता है। इस तरह उसकी माँ संतुष्ट हो जाएगी और उसे परेशान नहीं करेगी। इस बीच, शालू और निशा (महिमा चौधरी) ने भी ऐसा ही फैसला किया है और सुनील को बेवकूफ बनाने की योजना बनाई है। लेकिन जब दोनों मिलते हैं, तो सुनील और निशा को प्यार हो जाता है। लेकिन वे एक-दूसरे को अपने नाटक के बारे में बताने में असमर्थ होते हैं। लेकिन बाद में एक-दूसरे के माता-पिता से मिलने के बाद वे शादी कर लेते हैं। उनकी ज़िन्दगी में सुनील के बड़े भाई आनन्द (सनी देओल) का प्रवेश जटिलताएं बना देता है। 

आनन्द एक सफल बिजनेसमैन हैं। निशा आनन्द के लिए काम करती है और वह उससे प्यार करता है और उससे शादी करना चाहता है। लेकिन जब उसे पता चलता है कि उसका भाई उससे प्यार करता है, तो वह पीछे हो जाता है। सुनील और निशा की शादी हो जाती है और अंततः उनका एक बच्चा भी हो जाता है। लेकिन फिर सुनील को आनन्द के व्यापारिक साझेदारों द्वारा मार दिया जाता है। निशा के माता-पिता चाहते हैं कि वह दोबारा शादी करे। इसलिए आनन्द उससे शादी करता है, क्योंकि वह अब भी उससे प्यार करता है। तब आनन्द को पता चलता है कि सुनील जीवित है और वह उसे घर वापस ले आता है। आनन्द जानबूझकर बुरे लोगों को मारने के बाद खुद को मरवाकर अपना जीवन बलिदान कर देता है। ताकि निशा और सुनील एक हो सकें। आनन्द की इच्छा के अनुसार सुनील और निशा हमेशा खुशी से रहते हैं।

मुख्य कलाकार
------------

* सनी देओल — आनन्द
* महिमा चौधरी — निशा / शालू
* अपूर्व अग्निहोत्री — सुनील / अशोक
* दीना पाठक — दादी
* कुलभूषण खरबंदा — सुनील और आनन्द के पिता
* रीमा लागू — सुनील और आनन्द की माता
* दलीप ताहिल — नाथ
* मोहनीश बहल — कांति
* आसिफ़ शेख — हेमंत
* राकेश बेदी — कॉलेज प्रिंसिपल
* नवनीत निशान — प्रतिमा
* अली असगर — सुनील का दोस्त
* शोमा आनन्द — विमला

संगीत
-----

सभी जतिन-ललित द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "कुछ हमारे हैं" | मजरुह सुल्तानपुरी | अलका यागनिक, उदित नारायण | 4:40 |
| 2. | "तेरे गालों की चाँदनी" | मजरुह सुल्तानपुरी | अलका यागनिक, उदित नारायण | 5:38 |
| 3. | "प्यार कोई खेल नहीं" | मजरुह सुल्तानपुरी | कुमार सानु | 4:31 |
| 4. | "नज़र मिलते ही" | मजरुह सुल्तानपुरी | अलका यागनिक, विनोद राठौड़ | 5:22 |
| 5. | "याद पिया की आने लगी" | ललित सेन | फाल्गुनी पाठक | 5:06 |
| 6. | "लड़के ने लड़की को छेड़ा" | मजरुह सुल्तानपुरी | अभिजीत | 4:28 |
| 7. | "अपनी तो लाइफ में" | मजरुह सुल्तानपुरी | आशा भोंसले | 3:37 |
| 8. | "चाँद सा लल्ला" | इदरीस | सुदेश भोंसले | 4:14 |
| 9. | "प्यार कोई खेल नहीं" | मजरुह सुल्तानपुरी | कुमार सानु | 1:24 |
| 10. | "याद पिया की आने लगी (दुःखी)" | ललित सेन | फाल्गुनी पाठक | 4:07 |

सन्दर्भ
-------

1. ↑  "Bday Spl: पेस के धोखे से सन्न रह गई थी महिमा, अब हैं सिंगल पेरेंट". *अमर उजाला*. अभिगमन तिथि 28 मार्च 2024.

बाहरी कड़ियाँ
-------------

* *प्यार कोई खेल नहीं*  इंटरनेट मूवी डेटाबेस पर
**यशसवी जायसवाल** (जन्म 28 दिसंबर 2001) एक भारतीय क्रिकेटर हैं जो भारतीय क्रिकेट टीम के लिए खेलते हैं। अक्टूबर 2019 में, वह लिस्ट ए दोहरा शतक बनाने वाले दुनिया के सबसे युवा क्रिकेटर बन गए। इग्लैंड के खिलाफ यशस्वी जायसवाल ने शानदार 209 व 214 रन बनाए उन्हें राजस्थान रॉयल्स द्वारा आईपीएल 2024 में खेलने के लिए ₹4 करोड़ (US$5,84,000) पर हस्ताक्षर किए गए हैं।

आईपीएल 2021 में यशस्वी ने 10 मुकाबलों में 24.90 की औसत से 249 रन बनाए थे, जिसके बाद यशस्वी को आईपीएल 2022 की नीलामी से पहले ही  राजस्थान रॉयल्स (RR) ने 4 करोड़ रुपए देकर उन्हें रिटेन कर लिया था | 11मई 2023 को कोलकाता नाइट राइडर्स के खिलाफ 13 बॉल पर आईपीएल इतिहास का सबसे तेज अर्धशतक जड़ा। इसी मैच में उन्होंने नितीश राणा के खिलाफ प्रथम ओवर में 26 रन कुटे थे और नाबाद 98 रन की पारी खेली थी।

**इंटरनेशनल करियर**
आईपीएल में दमदार प्रदर्शन व घरेलू क्रिकेट में निरंतरता के बदौलत यशस्वी को वर्ल्ड टेस्ट चैंपियनशिप (2021-23) के फाइनल में ऋतुराज गायकवाड, जिन्होंने निजी कारणों के चलते इंग्लैंड में आयोजित फाइनल मैच के स्क्वाड से अपना नाम वापस ले लिया था, की जगह स्टैंड बाय प्लेयर के रूप में पहली बार भारतीय क्रिकेट टीम के स्क्वाड में जगह पाने के लिए सफल हुए। उस मैच में ऑस्ट्रेलिया ने भारत को हरा दिया था, लेकिन यशस्वी स्टैंडबाय खिलाड़ी होने के कारण टीम के अंतिम ग्यारह में जगह नहीं बना पाए थे।

जून 2023 में, जयसवाल को वेस्टइंडीज के खिलाफ भारतीय टेस्ट टीम के लिए खेलने का पहला मौका मिला। उन्होंने सीरीज के पहले टेस्ट में डेब्यू किया और कमाल का प्रदर्शन किया. उन्होंने ओपनिंग करते हुए शानदार शतक जड़ते हुए 171 रन बनाए।

**आईपीएल में सफर :** 2020 में, जयसवाल ने अपना पहला आईपीएल मैच राजस्थान रॉयल्स के लिए खेला। उन्होंने उन्हें 2.40 करोड़ में खरीदा. 2023 में उन्होंने मुंबई इंडियंस के खिलाफ खेलते हुए आईपीएल में अपना पहला शतक लगाया। लेकिन अफसोस उनकी टीम वह मैच नहीं जीत सकी 

फिर, 11 मई 2023 को, जयसवाल ने आईपीएल में सबसे तेज अर्धशतक का नया रिकॉर्ड बनाकर इतिहास रच दिया। उन्होंने कोलकाता नाइट राइडर्स के खिलाफ खेलते हुए महज 13 गेंदों में अपना अर्धशतक पूरा किया। इस अविश्वसनीय उपलब्धि ने एक उत्कृष्ट क्रिकेटर के रूप में उनकी प्रतिष्ठा को मजबूत किया।
वेस्टइंडीज के विरुद्ध जुलाई 2023 में होने वाले लाल गेंद के दो मैच की सीरीज एवं t20i में यशस्वी को दस्तों में जगह मिली। डेमोनिका में आयोजित प्रथम टेस्ट मैच में यशस्वी ने अंतर्राष्ट्रीय क्रिकेट में पदार्पण किया और पहले ही मैच में यशस्वी ने शतक जड़ते हुए पदार्पण मैच में उच्च स्कोर बनाने के मामले में शिखर धवन, रोहित शर्मा के बाद तीसरे भारतीय बन गए ।

सन्दर्भ
-------

1. ↑  B, Venkata Krishna (14 October 2018). "From Maidans to Headlines, the Aamchi Mumbai Way to Stardom". *The New Indian Express*. मूल से 21 अक्तूबर 2018 को पुरालेखित. अभिगमन तिथि 20 October 2018.
2. ↑  Dore, Bhavya (31 October 2019). "The giant steps of Yashasvi Jaiswal". *Livemint*. मूल से 5 नवंबर 2019 को पुरालेखित. अभिगमन तिथि 5 November 2019.
3. ↑  "Yashasvi Jaiswal: 17-year-old completes rags to riches story with mega IPL contract". मूल से 8 जनवरी 2020 को पुरालेखित. अभिगमन तिथि 2019-12-20.
4. ↑  "RCB vs RR: राजस्थान रॉयल्स ने 4 करोड़ खर्च कर यशस्वी जायसवाल को किया था रिटेन, लगातार तीसरे मैच में फेल". *आज तक*. अभिगमन तिथि 2022-05-18.
लाओस के एक गाँव में बच्चों को सस्वर पाठ कराती एक संस्था के स्वयंसेवक । सस्वर पाठ कराना, साक्षरता बढाने का एक सफल तरीका है।
किसी पाठ को या पुस्तक के किसी भाग को सस्वर अथवा मौनरूप से पढ़ना **वाचन** या **पठन** (Reading) कहलाता है। दूसरे शब्दों में, किसी भाषा में लिखित सामग्री को पढ़ना और समझना ही **वाचन** है। वाचन एक जटिल संज्ञानात्मक प्रक्रिया (Cognitive process) है जिसमें 'संकेतों' का प्रसंस्करण करते हुए उनसे 'अर्थग्रहण' किया जाता है। वस्तुतः यह 'भाषा प्रसंस्करण' का एक रूप है। इस प्रक्रिया में कोई कितना सफल है, इसका मापन ही पठनबोध (reading comprehension) कहलाता है।

वाचन के प्रकार
--------------

'भाषा' शब्द से ही ज्ञात होता है कि भाषा का मूल रूप उच्चरित रूप है। इसका दृष्टिकोण प्रतीक लिपिबद्ध होता है। मुद्रित रूप, लिपिबद्ध रूप का प्रतिनिधि है। जब हम बच्चे को पढ़ाना आरम्भ करते हैं तो अक्षरों के प्रत्यय हमारे मस्तिष्क के कक्ष भाग में क्रमबद्ध होकर एक तस्वीर बनाते हैं, और हम उसे उच्चरित करते हैं। यह क्रिया जिसमें शब्दों के साथ अर्थ ध्वनि भी निहित है, वाचन कहलाती है।

वाचन को मूलतः दो भागों में विभक्त कर सकते हैं।

* (१) सस्वर वाचन
* (२) मौन वाचन

स्वर सहित पढ़ते हुए अर्थ ग्रहण करने को **सस्वर वाचन** कहा जाता है। यह वाचन की प्रारम्भिक अवस्था होती है। वर्णमाला के लिपिबद्ध वर्णों की पहचान सस्वर वाचन के द्वारा ही करायी जाती है। 

लिखित सामग्री को बिना आवाज निकाले पढ़ना **मौन वाचन** कहलाता है। मौन वाचन में वाचक के होठ बंद रहते हैं।

सन्दर्भ
-------

इन्हें भी देखें
---------------

* शिक्षण विधियाँ

बाहरी कड़ियाँ
-------------

* वाचन के प्रकार
पृथ्वी के ऊपर के सभी लोक
यह वर्णन हिन्दू धर्म के विष्णु पुराण के अनुसार वर्णित है।हिन्दू धर्म में विष्णु पुराण के अनुसार, **कृतक त्रैलोक्य** -- भूः, भुवः और स्वः – ये तीनों लोक मिलकर कृतक त्रैलोक्य कहलाते हैं।

भूः, भुवः आदि सात ऊर्ध्व लोकों का वर्णन
---------------------------------------

### पृथ्वी लोक या भू लोक

जितनी दूर तक सूर्य, चंद्रमा आदि का प्रकाश जाता है, वह पृथ्वी प्रदेश कहलाता है।

सूर्य मण्डल
पृथ्वी लोक से एक लाख योजन दूर सूर्य मण्डल है।

चंद्र मण्डल
सूर्यमण्डल से एक लाख योजन ऊपर चंद्रमण्डल है।

नक्षत्र मण्डल
चंद्र मण्डल से एक लाख योजन ऊपर नक्षत्र मण्डल है।

बुद्ध मण्डल
नक्षत्र मण्डल से एक लाख योजन ऊपर बुद्ध मण्डल है।

शुक्र मण्डल
बुद्ध मण्डल से एक लाख योजन ऊपर शुक्र मण्डल है।

मंगल मण्डल
नक्षत्र मण्डल से एक लाख योजन ऊपर मंगल मण्डल है।

बृहस्पति मण्डल
मंगल मण्डल से एक लाख योजन ऊपर बृहस्पति मण्डल है।

शनि मण्डल
बृहस्पति मण्डल से एक लाख योजन ऊपर शनि मण्डल है।

सप्तर्षि मण्डल
शनि मण्डल से एक लाख योजन ऊपर सप्तर्षि मण्डल है।

ध्रुव मण्डल
सप्तर्षि मण्डल से एक लाख योजन ऊपर ध्रुव मण्डल है।

### भुवर्लोक

पृथ्वी और सूर्य के बीच के स्थान को भुवर्लोक कहते हैं।

### स्वर्लोक

सूर्य और ध्रुव के बीच जो चौदह लाख योजन का अन्तर है, उसे स्वर्लोक कहते हैं।

देखें
-----

अकृतक त्रैलोक्य

| * दे
* वा
* सं
हिन्दू धर्म के विष्णु पुराण अनुसार पृथ्वी का वर्णन |
| --- |
|    **हिन्दू धर्म** **•** **हिन्दू त्यौहार** **•** **हिन्दू पंचांग** |
| सप्त द्वीप | 
 जम्बूद्वीप **·**  प्लक्षद्वीप **·**  शाल्मलद्वीप **·**  कुशद्वीप **·**  क्रौंचद्वीप **·**  शाकद्वीप **·**  पुष्करद्वीप **·**  |
| सप्त सागर | 
 \* खारे जल **·**  इक्षुरस **·**  मदिरा  **·**  घृत  **·**   दधि **·**   दुग्ध **·**   मीठे जल |
| त्रैलोक्य | 
 **कृतक त्रैलोक्य** **·**  →पृथ्वी लोक या **भू लोक**                    **भुवर्लोक**→ **·** सूर्य मण्डल **·** चंद्र मण्डल **·** नक्षत्र मण्डल **·** बुध मण्डल **·** शुक्र मण्डल **·** मंगल मण्डल **·**                     बृहस्पति मण्डल **·** शनि मण्डल **·** सप्तर्षि मण्डल **·** ध्रुव मण्डल **अकृतक त्रैलोक्य** **·** → महर्लोक  **·** जनलोक **·** तपलोक **·**   सत्यलोक  **·**  |
| जम्बूद्वीप | के नौ वर्ष→इलावृतवर्ष  **·** भारतवर्ष  **·** भद्राश्ववर्ष  **·** हरिवर्ष  **·** केतुमालवर्ष  **·** रम्यकवर्ष  **·** हिरण्यमयवर्ष  **·** उत्तरकुरुवर्ष  **·** किम्पुरुषवर्ष  **·**  |
| सात पाताल | अतल **·**  वितल **·**  नितल **·**  गभस्तिमान **·**  महातल **·**  सुतल **·**  पाताल |
| 
 पौराणिक कथाएं **·** **प्रवेशद्वार:हिन्दू धर्म** **·**  भारतीय महाकाव्य  |

बाहरी कड़ियाँ
-------------
गांधी जी ने आश्रम में रहने वालों के लिए ग्यारह व्रतों का पालन अनिवार्य रखा था। यह ग्यारह व्रत है–

1. अहिंसा
2. सत्य,
3. अस्तेय,
4. ब्रह्मचर्य,
5. असंग्रह (अपरिग्रह)
6. शरीर श्रम,
7. अस्वाद,
8. सर्वत्र भय वर्जनं,
9. सर्वधर्म समानत्वं,
10. स्वदेशी,
11. स्पर्श भावना

अहिंसा
------

```
        अहिंसा अर्थात कीसीभी व्यक्ति या पशु के प्रति हिंसा न करना । गांधीजी की ये अहिंसा की विचारभावना न केवल शारीरिक रूप में है। वे मन, कर्म और वचन से हिंसा ना करने की शीख देते है । वे मानते है की अहिंसा के बिना सत्य की नहीं हो शकती।  उनके लीऐ अहिंसा सर्वाधिक महत्वपूर्ण है ।
```

सत्य
----

सत्य शुद्ध आत्म बल

अस्तेय
------

पर वस्तु को ग्रहण ना करना

ब्रह्मचर्य
----------

अपरिग्रह
--------

शरीर श्रम
---------

शरीर से श्रम करना

अस्वाद
------

सर्वत्र भय वर्जनं
-----------------

सर्वधर्म समानत्वं
-----------------

स्वदेशी
-------

स्पर्श भावना
------------

सन्दर्भ
-------

1. ↑  "Eleven vows" (अंग्रेज़ी में). मूल से 11 जनवरी 2018 को पुरालेखित. अभिगमन तिथि 11 जनवरी 2018.
2. ↑  "एकादश व्रत". मूल से 15 नवंबर 2018 को पुरालेखित. अभिगमन तिथि 11 जनवरी 2018.
**करण बी ओबेरॉय** (जन्म 14 सितंबर 1978) एक भारतीय गायक, एंकर और टेलीविजन अभिनेता हैं।उन्हें 2001 में गठित इंडिपॉप बॉय बैंड, *ए बैंड ऑफ बॉयज़* का हिस्सा होने और *जस्सी जैसी कोई नहीं* (2003-06) में राघव की भूमिका निभाने के लिए जाना जाता है। बैंड का गठन सुधांशु पांडे, शेरिन वर्गीस, सिद्धार्थ हल्दीपुर और चैतन्य भोसले के साथ किया गया था। बैंड ने 2004 में एक फ़िल्म, *किस किसको* रिलीज़ की।

Karan Oberoi Photoshoot

आजीविका
-------

ओबेरॉय ने पहली बार 1995 में प्रसारित टीवी धारावाहिक, *स्वाभिमान* नामक दोपहर के धारावाहिक के माध्यम से अभिनय शुरू किया, जिसका निर्देशन महेश भट्ट ने किया था, उसके बाद 1998 में *साया* ने अभिनय किया। *दिशाएं* में राजीव की भूमिका भी निभाई।

वह *ए बैंड ऑफ बॉयज़* के सदस्य हैं, जिसका गठन 2001 में ऑडिशन के बाद किया गया था, जिसमें 1200 प्रविष्टियाँ थीं, जिन्हें हरिहरन, लेसले लुईस, विनोद नायर और मनु कुमारन ने जज किया था। बैंड ने एल्बम ये भी वो भी के साथ अपनी शुरुआत की, जिसमें मेरी नींद नंबर शामिल था। बैंड ने 2004 में *किस किसको* नाम से एक फिल्म बनाई थी।

ओबेरॉय *जस्सी जैसी कोई नहीं* में नजर आए थे. वह *जिंदगी बदल सकता है हादसा* जैसे धारावाहिक में भी थे जिसमें उन्होंने इंस्पेक्टर अभिमन्यु सिंह/अभि की भूमिका निभाई थी। वह ज़ी टीवी में *अंताक्षरी* के एंकर और होस्ट भी थे।

संदर्भ
------

1. ↑  "The Hindu : Make way for the boys". *web.archive.org*. 2003-07-03. मूल से 3 जुलाई 2003 को पुरालेखित. अभिगमन तिथि 2024-03-17.
2. ↑  "The Hindu : Boys bond with music". *web.archive.org*. 2003-07-04. मूल से 4 जुलाई 2003 को पुरालेखित. अभिगमन तिथि 2024-03-17.
**भव्य गांधी** भारतीय अभिनेता हैं। यह मुख्यतः तारक मेहता का उल्टा चश्मा में टपू या टीपेन्द्र जेठालाल गड़ा नामक किरदार के लिए जाने जाते हैं। यह 2010 में स्ट्राइकर नामक एक फिल्म में बाल्य कलाकार के रूप में सूर्यकांत नामक एक किरदार निभाया था।

सफर
---

इनके अभिनय की शुरुआत तारक मेहता का उल्टा चश्मा नामक धारावाहिक से हुई थी। जिसका प्रसारण सब टीवी पर 28 जुलाई 2008 से शुरू हुआ था। इसमें यह टीपेन्द्र जेठालाल गड़ा जिसे प्यार से टप्पू कहते हैं, का किरदार निभा रहे थे। 2010 में स्ट्राइकर नमक फिल्म में बाल अभिनेता के रूप में सूर्यकांत का किरदार निभाया था। इस फिल्म में इनके साथ सिद्धार्थ, विद्या मलवाड़े, पद्म प्रिया, अनुपम खेर, सीमा बिस्वास और आदित्य पंचोली ने भी काम किया था।

2017 में तारक मेहता का उल्टा चश्मा के धारावाहिक को इन्होंने छोड़ दिया। भव्य ने टेलीचक्कर को इस धारावाहिक को छोड़ने के कारण पूछने से बताया कि "हाँ मैंने इसे जनवरी में छोड़ दिया, इसके आठ साल और आठ महीने का सफर काफी अच्छा रहा, मैंने तारक... की टीम और असित मोदी के साथ इसका काफी आनन्द लिया और जिस तरह से मेरे प्रशंसकों ने मुझे प्यार दिया, मैं चाहता हूँ कि उसी तरह भविष्य में भी मुझे इसी तरह प्यार करें।" इनसे जुड़े एक व्यक्ति ने टेलीचक्कर को इनके इस धारावाहिक को छोड़ने का कारण बताया कि भव्य अब अभिनेता के रूप में और आगे बढ़ना चाहते हैं और नए परियोजनाओं में काम करना चाहते हैं। भव्य को हाल ही में एक गुजराती फिल्म में काम करने का मौका मिला है। यह उनकी पहली गुजरती फिल्म है।

धारावाहिक
---------

* तारक मेहता का उल्टा चश्मा - टपू / टीपेन्द्र जेठालाल गड़ा

* स्ट्राइकर -

सन्दर्भ
-------

1. 1 2  "फिल्मों से नहीं,"टप्पू की गैंग" से मिली भव्य को पहचान". पत्रिका. 3 मार्च 2015. मूल से 10 जुलाई 2015 को पुरालेखित. अभिगमन तिथि 1 अगस्त 2015.
2. ↑  "Taarak Mehta Ka Ooltah Chashmah: The Heartwarming Indian Serial About Community and Comedy". अभिगमन तिथि 19 फ़रवरी 2024.
3. ↑  "टीवी सीरियल ने दिया 'टप्पू' नाम तारक मेहता का उल्टा चश्मा के बाल कलाकार भव्य गांधी ((टप्पू)) आए जालोर बातचीत". दैनिक भास्कर. 19 जून 2012. अभिगमन तिथि 1 अगस्त 2015.[*मृत कड़ियाँ*]

बाहरी कड़ियाँ
-------------
**सेंट्रल हिंदू स्कूल**, जिसे पहले **सेंट्रल हिंदू कॉलेज** के रूप में जाना जाता था, भारत के सबसे बड़े स्कूलों में से एक है, जो पवित्र शहर वाराणसी के केंद्र में कमच्छा में स्थित है। यह केंद्रीय माध्यमिक शिक्षा बोर्ड (CBSE) से संबद्ध है और बनारस हिंदू विश्वविद्यालय द्वारा शासित है (1976) और सीनियर हाई स्कूल (11 वीं कक्षा) को प्री यूनिवर्सिटी कोर्स (PUC) कहा जाता था।

इतिहास
------

जुलाई 1898 में प्रख्यात स्वतंत्रता-सेनानी एनी बेसेंट द्वारा स्थापित , डॉ आर्थर रिचर्डसन के साथ, प्रिंसिपल के रूप में विज्ञान स्नातक, बाद में एनी बेसेंट ने इस स्कूल को पं। को समर्पित किया। मदन मोहन मालवीय, इस स्कूल का प्रशासन अब बनारस हिंदू विश्वविद्यालय की जिम्मेदारी है और संस्थान बनारस हिंदू विश्वविद्यालय का केंद्र बन गया , जिसे 1916 में स्थापित किया गया था। एशिया का पहला शैक्षिक सम्मेलन ग्राउंड में आयोजित किया गया था। CHBS। भारतीय रियासत बनारस राज्य के शासक (रॉयल हाउस ऑफ बनारस) प्रभु नारायण सिंह ने स्कूल की स्थापना में महत्वपूर्ण भूमिका निभाई और स्कूल के लिए अपेक्षित जमीन दान की।

यह विद्यालय बनारस हिंदू विश्वविद्यालय के लिए एक ऋणदाता के रूप में स्नातक कक्षाओं में चला था, जिसकी स्थापना पंडित मदन मोहन मालवीय द्वारा की गई थी और अभी भी निर्माणाधीन है। केंद्रीय हिंदू कॉलेज का प्रभार 27 नवंबर 1915 को हिंदू विश्वविद्यालय सोसायटी को सौंप दिया गया था। सरकार द्वारा जारी एक अधिसूचना द्वारा, अक्टूबर 1917 में, केंद्रीय हिंदू कॉलेज नवगठित विश्वविद्यालय का एक घटक कॉलेज बन गया। [3] सयाजी राव गायकवाड़ लाइब्रेरी (केन्द्रीय पुस्तकालय), बीएचयू पहले 1917 में कॉलेज के तेलंग लाइब्रेरी में रखे था

प्रसिद्ध धर्मशास्त्री, जॉर्ज अरुंडेल1917 में एक इतिहास शिक्षक के रूप में स्कूल में शामिल हुए, और बाद में स्कूल के प्रमुख बने। यह वाराणसी के सबसे पुराने स्कूल में से एक है। सीएचबीएस का पूर्वांचल में सबसे लंबा खेल का मैदान है जहां फुटबॉल टूर्नामेंट वाराणसी के कई कॉलेजों द्वारा खेला जाता है। सीएचबीएस में एक सरगा हॉल है जो सबसे लंबे हॉल में से एक है। एक ऐतिहासिक पुस्तकालय है, जिसे 1912 में स्थापित किया गया था और काशीनाथ त्र्यंबक तेलंग पुस्तकालय के रूप में जाना जाता था। सयाजी राव गायकवाड़ पुस्तकालय, बीएचयू को पहली बार 1917 में कॉलेज की तेलंग लाइब्रेरी में रखा गया था। इस पुस्तकालय में विश्वकोश जैसी 30,000 से अधिक पुस्तकें हैं। कई पत्रिकाओं, समाचार पत्रों, और डिजीस्ट के अलावा विभिन्न विषयों पर उपन्यास, पुरानी किताबें। गणित और विज्ञान में विशेष जागरूकता पैदा करने के लिए स्कूल रामानुजन मेमोरियल गणित प्रतियोगिता और सर CVRaman का आयोजन कर रहा है 1988 से विज्ञान प्रश्नोत्तरी।
अवलोकन
------

अचानक शिशु मृत्यु सिंड्रोम (एसआईडीएस) एक वर्ष से कम उम्र के एक स्वस्थ बच्चे की, आमतौर पर नींद के दौरान, अस्पष्टीकृत मौत है। हालांकि कारण अज्ञात है, ऐसा प्रतीत होता है कि एसआईडीएस शिशु के मस्तिष्क के उस हिस्से में दोषों से जुड़ा हो सकता है जो नींद से श्वास और उत्तेजना को नियंत्रित करता है।

कारण
----

इनमें से कई शिशुओं में, मस्तिष्क का वह हिस्सा जो नींद से सांस लेने और उत्तेजना को नियंत्रित करता है, ठीक से काम करने के लिए पर्याप्त परिपक्व नहीं हुआ है। एसआईडीएस से मरने वाले कई शिशुओं को हाल ही में सर्दी थी, जो सांस लेने में समस्या में योगदान दे सकती है। एक शराबी कम्फ़र्टर, एक नरम गद्दे या पानी के बिस्तर पर नीचे की ओर लेटने से शिशु के वायुमार्ग को अवरुद्ध कर सकता है।

जोखिम कारक
----------

हालांकि अचानक शिशु मृत्यु सिंड्रोम किसी भी शिशु को प्रभावित कर सकता है, शोधकर्ताओं ने कई कारकों की पहचान की है जो बच्चे के जोखिम को बढ़ा सकते हैं। इनमें शामिल हैं गर्भावस्था के दौरान, मां अपने बच्चे के एसआईडीएस के जोखिम को भी प्रभावित करती है, खासकर अगर वह: सेक्स। जिन कारणों को अच्छी तरह से समझा नहीं गया है, उनके लिए गैर-श्वेत शिशुओं में षीड्ष् विकसित होने की संभावना अधिक होती है। जिन बच्चों के भाई-बहन या चचेरे भाई षीड्ष् से मरते हैं, उनमें षीड्ष् का खतरा अधिक होता है। जल्दी जन्म लेने और जन्म के समय कम वजन होने से बच्चे में षीड्ष् होने की संभावना बढ़ जाती है।

सन्दर्भ
-------

* मेयो क्लिनिक पर अचानक शिशु मृत्यु सिंड्रोम (एसआईडीएस)
* एनएचएस पर अचानक शिशु मृत्यु सिंड्रोम (एसआईडीएस)
हिंदू धर्मग्रंथों में, **यशोदा** को भगवान श्रीकृष्ण की पालक-माता, नंद बाबा की पत्नी और रोहिणी की बहन कहा गया है। यशोदा एक यादव कन्या थी भागवत पुराण के अनुसार, कृष्ण का जन्म देवकी के गर्भ से मथुरा के राजा कंस के कारागार में हुआ, लेकिन कृष्ण के पिता वसुदेव नवजात कृष्ण को अपने चचेरे भाई नंद बाबा के पास गोकुल में लाए, ताकि कृष्ण को मथुरा के राजा व देवकी के भाई कंस से उनकी रक्षा की जा सके। कृष्ण का पालन पोषण यशोदा ने किया।

यशोदा और नंद कृष्ण को झुलाते हुए। बालक कृष्ण को स्नान कराती यशोदा - भागवत पुराण की एक हस्तलिपि से १५वीं सदी।

यशोदा और कृष्ण
--------------

भारत के प्राचीन धार्मिक ग्रंथों में बालक कृष्ण की लीलाओं के अनेक वर्णन मिलते हैं। जिनमें यशोदा को ब्रह्मांड के दर्शन, माखनचोरी और उसके आरोप में ओखल से बाँध देने की घटनाओं का सूरदास ने सजीव वर्णन किया है। इन पदों में सूर का वर्णन वात्सल्य रस की प्रतीति भक्तिरस के रूप में व्यक्त हुई है.।

यशोदा और बलराम
--------------

यशोदा ने बलराम के पालन पोषण की भी महत्वपूर्ण भूमिका निभाई जो रोहिणी के पुत्र और सुभद्रा के भाई थे। उनकी एक पुत्री का भी वर्णन मिलता है जिसका नाम एकांगा था।

गैलरी
-----

* Yashoda Ties Krishna to a MortarYashoda Ties Krishna to a Mortar

सन्दर्भ
-------

1. ↑  Subramaniam, Kamala. *Srimad Bhagavatam*. Bharatiya Vidya Bhavan, 1979. पृ॰ 320.
2. ↑  "कृष्ण और यशोदा की कथा". मूल से 14 सितंबर 2007 को पुरालेखित. अभिगमन तिथि 19 मार्च 2008.
3. ↑  "ओखले से बंधे कृष्ण". मूल से 16 अक्तूबर 2007 को पुरालेखित. अभिगमन तिथि 19 मार्च 2008.
4. ↑  "मातृ वचन". मूल से 9 जून 2008 को पुरालेखित. अभिगमन तिथि 19 मार्च 2008.
5. ↑  "वात्सल्य". मूल से 9 जून 2008 को पुरालेखित. अभिगमन तिथि 19 मार्च 2008.

बाहरी कड़ियाँ
-------------

* 

श्री कृष्ण की मौत कैसे हुई [*मृत कड़ियाँ*]

कृष्ण और यशोदा की कथा

* यशोदा का परिचय
भारतीय निर्वाचन आयोग की **आदर्श चुनाव आचार संहिता** (Model Code of Conduct) राजनीतिक दलों एवं प्रत्याशियों के लिये बनायी गयी एक नियमावली है जिसका पालन चुनाव के समय आवश्यक है। चुनाव आयोग चुनाव से पहले इसके लागू होने की घोषणा करता है और चुनाव के बाद इसके समाप्त होने की।
**यह सरकार, राजनीतिक दलों,** उम्मीदवारों तथा जनता को दिये गये निर्देश हैं, जिसका पालन चुनाव के दौरान किया जाना जरूरी है। चुनाव आचार संहिता चुनाव की तिथि की घोषणा से लागू होता है और यह मतदान के परिणाम आने पर समाप्त हो जाता है।
चुनाव आचार संहिता संविधान में वर्णित नहीं किया गया है,अपितु यह एक क्रमशः प्रक्रिया का परिणाम है। इसका प्रवर्तन एक चुनाव आयुक्त एन.शेषण द्वारा किया गया है। चुनाव आचार संहिता के अंतर्गत अनेक बातें शामिल है-
1.**सरकार के द्वारा लोक लुभावन घोषणाएँ नहीं करना।**

2.**चुनाव के दौरान सरकारी मशीनरी का दुरुपयोग न करना।**

3.**राजनीतिक दलों और उम्मीदवारों के द्वारा जाति, धर्म व क्षेत्र से संबंधित मुद्दे न उठाना।**

4.**चुनाव के दौरान धन-बल और बाहु-बल का प्रयोग न करना।**

5.आदर्श आचार संहिता लागू होने के बाद किसी भी व्यक्ति को धन का लोभ न देना।

6.आचार संहिता लागू हो जाने के बाद किसी भी योजनाओ को लागू नहीं कर सकते।

बाहरी कड़ियाँ
-------------

* आदर्श चुनाव आचार संहिता (त्रिस्तरीय पंचायत सामान्य निर्वाचन-2015 में राजनीतिक दलों/उम्मीदवारों तथा शासकीय/अ(र्शासकीय कर्मियों हेतु)
* निर्वाचन-व्यय अनुवीक्षण से सम्बन्धित आदेशों का संकलन (२०१५)
**मुनीबा मज़ारी बलोच** (जन्म: 3 मार्च 1987) पाकिस्तानी कार्यकर्ता, एंकर कलाकार, व्हीलचेयर मॉडल, गायक और प्रेरक वक्ता हैं । वह संयुक्त राष्ट्र महिला पाकिस्तान राष्ट्रीय राजदूत बन गईं , बीबीसी. ने 2015 में 100 प्रेरणादायक महिलाएं में रखा था और फोर्ब्स ने २०१६ में 30 अंडर 30 की सूची में रखा था।*पाकिस्तान की आयरन लेडी*के रूप में भी जाना जाता है।

मुनीबा बलूच पाकिस्तान की पहली मॉडल और एंकर भी हैं जो व्हीलचेयर का इस्तेमाल करती हैं। जब वो २१ वर्ष की थीं कार दुर्घटना में टांगो से चलने योग्य नहीं रही थीं ।

निजी जीवन
---------

मुनिबा मजारी बलूच बलूच जनजाति से संबंधित पृष्ठभूमि मजारी. 3 मार्च 1987 को वह पैदा हुयी थी रहीम यार खान में जो दक्षिणी पंजाब में है ।  मुनिबा18 साल की उम्र में, अपनी पढ़ाई पूरी करने से पहले शादीशुदा थी । 2008 में, वह एक दुर्घटना में शामिल थी, जिसने उसे अपाहिज कर दिया । 

27 फरवरी 2008 को मुनीबा और उनके पति से यात्रा कर रहे थे उनकी कार एक दुर्घटना में कई बड़ी चोटें आईं, जिसमें उनकी बांह में टूटी हड्डियां (दोनों) शामिल थीं त्रिज्या और उलना), रिब-केज, शोल्डर ब्लेड, कॉलरबोन और स्पाइन । उसे फेफड़े और जिगर भी गहराई से कट गए थे । इसके अलावा, उसके पूरे निचले शरीर को लकवा मार गया था ।  आगा खान विश्वविद्यालय अस्पताल, कराची. सर्जरी के बाद, उसे दो साल के लिए बिस्तर पर छोड़ दिया गया था । फिजियोथेरेपी शुरू हुई, जिससे उसे व्हीलचेयर का उपयोग करने के लिए पर्याप्त रूप से ठीक होने में मदद मिली । 

[./Muniba\_mazarihttps://www.anmolzindagi.com/wp-admin/post.php%3Fpost=1291&action=edit muniba mazari] की कलाई कि हड्डी में fracture हो गया था जिसकी वजह से डॉक्टर ने कहा कि वे पेंटिग नही कर सकती इस हादसे में उनके शरीर का निचला हिस्सा लकवा ग्रसित हो गया इस कारण उनके पति और पिता ने उनका साथ छोड़ दिया ये उनके लिए बड़ा struggle था 

उसकी चोटों के लिए उपचार के बाद, मुनीबा करने के लिए ले जाया गया रावलपिंडी. दुर्घटना के चार साल बाद 2011 में मुनिबा ने अपने बेटे नवल को गोद लिया था ।

करियर
-----

मुनिबा मजारी ने एक कलाकार, कार्यकर्ता, एंकर, मॉडल, गायक और प्रेरक वक्ता के रूप में कई क्षेत्रों में प्रसिद्धि प्राप्त की है । हालांकि, उनका अधिकांश करियर पेंटिंग और मोटिवेशनल स्पीकिंग पर बनाया गया है ।

संदर्भ
------

1. ↑  "Muniba Mazari – The Iron Lady of Pakistan is a True Inspiration". *Content.PK* (अंग्रेज़ी में). 2017-10-30. मूल से 22 अक्तूबर 2019 को पुरालेखित. अभिगमन तिथि 2019-10-22.
2. 1 2 3 4 5 6  Tarar, Mehr (2018). *Do We Not Bleed? : Reflections of a 21st-century Pakistani*. India: Aleph Book Companies. पपृ॰ 119, 121, 122, 123, 125, 126, 128, 129, 130. आई॰ऍस॰बी॰ऍन॰ 978-93-86021-87-8.
3. 1 2  Maloomaat (2015-12-21). "Muniba Mazari, a Story of Strength and Motivation". *Maloomaat* (अंग्रेज़ी में). अभिगमन तिथि 2019-10-22.
4. ↑  Altaf, Arsalan (December 6, 2017). "Muniba Mazari's ex-husband sues her for defamation". *The Express Tribune*.
5. ↑  Altaf, Arsalan (May 22, 2018). "Muniba Mazari's ex-husband sues her for defamation". *The Express Tribune*.
मेगस्थनीज यूनान का एक राजदूत था जो चन्द्रगुप्त मौर्य के दरबार में आया था।
**मेगस्थनीज** (Megasthenes / Μεγασθένης, 304 ईसापूर्व - 299 ईसा पूर्व) यूनान का एक राजदूत था जो चन्द्रगुप्त मौर्य के दरबार में आया था। यूनानी सामंत सिल्यूकस भारत में फिर राज्यविस्तार की इच्छा से 305 ई. पू. भारत पर आक्रमण किया था किंतु उसे संधि करने पर विवश होना पड़ा था। संधि के अनुसार मेगस्थनीज नाम का राजदूत चंद्रगुप्त के दरबार में आया था। वह कई वर्षों तक चंद्रगुप्त के दरबार में रहा। जो कुछ भारत में देखा, उसने "इंडिका" नामक पुस्तक में विस्तृत वर्णन किया है। वह लिखता है कि भारत का सबसे बड़ा नगर और पाटलिपुत्र है। यह नगर गंगा और सोन के संगम पर बसा है। इसकी लंबाई साढ़े नौ मील और चौड़ाई पौने दो मील है। नगर के चारों ओर एक दीवार है जिसमें 64 द्वार और 570 दुर्ग बने हैं। नगर के अधिकांश मकान लकड़ी के बने हैं।

मेगस्थनीज ने लिखा है कि सेना के छोटे बड़े सैनिकों को राजकोष से नकद वेतन दिया जाता था। सेना के काम और प्रबंध में राजा स्वयं दिलचस्पी लेता था। रणक्षेत्रों में वे शिविरों में रहते थे और सेवा और सहायता के लिए राज्य से उन्हें नौकर भी दिए जाते थे।

पाटलिपुत्र पर उसका विस्तृत लेख मिलता है। पाटलिपुत्र को वह समानांतर चतुर्भुज नगर कहता है। इस नगर में चारों ओर लकड़ी की प्राचीर है जिसके भीतर तीर छोड़ने के स्थान बने हैं। वह कहता है कि इस राजप्रासाद की सुंदरता के सामने ईरानी राजप्रासाद सूस्का और इकबतना फीके लगते हैं। उद्यान में देशी तथा विदेशी दोनों प्रकार के वृक्ष लगाए गए हैं। राजा का जीवन बड़ा ही ऐश्वर्यमय है।

मेगस्थनीज ने चंद्रगुप्त के राजप्रासाद का बड़ा ही सजीव वर्णन किया है। सम्राट् का भवन पाटलिपुत्र के मध्य में स्थित था। भवन चारों ओर संुदर एवं रमणीक उपवनों तथा उद्यानों से घिरा था।

प्रासाद के इन उद्यानों में लगाने के लिए दूर-दूर से वृक्ष मँगाए जाते थे। भवन में मोर पाले जाते थे। भवन के सरोवर में बड़ी-बड़ी मछलियाँ पाली जाती थीं। सम्राट् प्राय: अपने भवन में ही रहता था और युद्ध, न्याय तथा आखेट के समय ही बाहर निकलता था। दरबार में अच्छी सजावट होती थी और सोने-चाँदी के बर्तनों से आँखों में चकाचौंध पैदा हो जाती थी। राजा राजप्रसाद से सोने की पालकी या हाथी पर बाहर निकलता था। सम्राट् की वर्षगाँठ बड़े समारोह के साथ मनाई जाती थी। राज्य में शांति और अच्छी व्यवस्था रहती थीं। अपराध कम होते थे। प्राय: लोगों के घरों में ताले नहीं बंद होते थे।

इंडिका‌‌ के कुछ संदर्भ
----------------------

सन्दर्भ
-------

1. ↑  "Full text of "Indika. The Country and the People of India and Ceylon"". *Internet Archive* (अंग्रेज़ी में). 23 अक्टूबर 2016. अभिगमन तिथि 22 जनवरी 2018.

बाहरी कड़ियाँ
-------------

* Surviving text of *Indika*
* Megasthenes: Indika - Fragment I
**रघुनाथ कृष्ण जोशी** (1936 – 2008) कैलिग्राफर, डिजाइनर, कवि एवं शिक्षक थे। वे देवनागरी के मंगल फॉण्ट के जनक थे। उनकी वजह से आज से हिन्दी और मराठी जैसी भाषाओं को इंटरनेट पर एक अलग पहचान मिली। वे वैदिक संस्कृत लिपि को मान्यता देने संबंधी एक प्रस्ताव लेकर अमरीका गए थे और वहाँ एअरपोर्ट पर ही उनका निधन हो गया। उन्होने भारत की सभी लिपियों का अध्ययन करके 'देशनागरी' नामक लिपि विकसित की।

वे भारतीय लिपियों के कम्प्यूटरीकरण हेतु सुन्दर फॉण्ट डिजाइन करने वाले, टाइपोग्राफर तथा कैलिग्राफर थे। वे देवनागरी लिपि हेतु यूनिकोड मानकों के निर्धारण के लिए निरन्तर कार्यरत थे। श्री जोशी ने अनेकानेक फॉण्ट्स के कम्प्यूटरीकरण किए, जिसमें लिनक्स प्लेटफॉर्म में हिन्दी का रघु, तथा माइक्रोसॉफ्ट विण्डोज का डिफॉल्ट हिन्दी फॉण्ट मंगल शामिल है। प्रोफेसर जोशी भारतीय भाषाओं/लिपियों के कम्प्यूटरीकरण को पूर्णतः फोनेटिक, सरल, सपाट और एकमुखी बनाने के लिए मौलिक शोधपूर्ण सरल प्रौद्योगिकी के मानकीकरण के लिए सतत् प्रयत्नशील थे।

परिचय
-----

जोशी को बचपन से ही शब्दों के साथ लगाव था। कोल्हापुर की एक दु‍कान के नामपट्ट से उनका अक्षरों के साथ नाता जुडा़। उसके बाद अक्षर और रकृ कभी भी अलग नहीं हुए।

1954 में उन्होंने मुंबई के जेजे स्कूल मे प्रवेश लिया। उस समय जेजे में टाइपोग्राफी नाम का विषय ही नहीं था। अभ्यास के लिए फ्रेंच और अन्य अक्षर रचनाओं का किया जाता था। 1963 में वे जेजे में अतिथि प्राध्यापक के रूप मे नियुक्त हुए। उन्होंने यहाँ अक्षरांकन (कैलिग्राफी) विषय प्रारंभ किया।

अक्षरों के इस पागलपन की वजह से ही रकृ ने शिलालेखों के अध्ययन का संकल्प लिया। शिलालेखों को खोजना, उनको पढ़ने और समझने के लिए एक ओर पुरातत्व वैज्ञानिकों के साथ रहने लगे तो दूसरी ओर व्यावसायिक क्षेत्र में डिजाइनें बनाकर नाम कमाया।

नेरोलॅक, यह है रंगों की कंपनी, उसके लिए भी श्वेत और श्याम (ब्लेक एंड व्हाइट) जमाने में रंगों के विज्ञापन को उन्होंने अक्षरांकन और कविता के माध्यम से लोकप्रिय किया। नेरोलॅक को लोकप्रिय बनाने में रकृ बहुत बड़ा योगदान था। कविता के क्षेत्र में भी रकृ ने बहुत प्रयोग किए।

हैंगर नामक कविता में पहली बार मराठी में हैंगर से लटके हुए शब्दों के रूप में कविता पढ़ने को मिली। रकृजी ने मूर्त कविता को नई जान देने का प्रयत्न किया। "शब्द केवल शब्द, स्वरूप क्यों नहीं?" यह उनके मन का प्रश्न था जिसके उत्तर के लिए ही मराठी कविता को नया स्वरूप मिला। यहाँ तक ही रकृ रूकेंगे कैसे?

उन्होंने हैपनिंग नामक कार्यक्रम से कला सीधा जनमानस तक पहुँचाने का प्रयास किया। जेजे से हुतात्मा चौक के बीच कहीं भी कैनवास फैलाकर अक्षरांकन शुरू कर देते थे और आने जाने वालों में कौतुहल जगाकर उनको अक्षरकुल में शामिल कर लेते थे।

यह हैपनिंग केवल मौज नहीं था। उनका मानना था कि प्रत्येक व्यक्ति में कला छुपी होती है और उसको सामने लाने के लिए उसे बस एक मौका दिया जाना चाहिए।

इसीलिए सभी लिपियों का अध्ययन करके उन्होंने 'देशनागरी' नामक लिपि विकसित की। जब वे उल्का में थे, तब उन्होंने अक्षरांकन के लिए स्कॉलरशिप शुरू की।

मृत्यु
------

प्रोफेसर रा.कृ, जोशी जी का 5 फरवरी को सैन फ़्रांसिस्को, अमेरिका में दिल का दौरा पड़ने से निधन हो गया। प्रो॰ जोशी जी वैदिक संस्कृत स्वर-चिह्नों के यूनिकोड मानकीकरण के सम्बन्ध में यूनिकोड कोन्सोर्टियम की एक बैठक में विशेष उपस्थापन पेश करने के लिए सान-फ्रांसिस्को गए हुए थे। प्रो॰ जोशी सी-डैक मुम्बई में विजिटिंग डिजाइन स्पेशलिस्ट के रूप में कार्यरत थे।

बाहरी कड़ियाँ
-------------

* देवनागरी के अक्षरऋषि का देवलोकगमन (हिन्दी मिडिया)
* Prof RK Joshi
* सीडैक पर प्रो॰जोशी
**सुहैब वेब**  (जन्म: 1972), (अंग्रेज़ी:Suhaib Webb) सुहैब वेब एक अमेरिकी मुस्लिम इमाम हैं जो 1992 में ईसाई धर्म से इस्लाम में परिवर्तित हो गए थे। वह पहले इस्लामिक सोसाइटी ऑफ बोस्टन कल्चरल सेंटर (ISBCC) के इमाम रहे हैं।

प्रारंभिक जीवन
--------------

उनका जन्म 1972 में ओक्लाहोमा में एक ईसाई परिवार में विलियम वेब के रूप में हुआ था , जिसमें एक दादा भी शामिल थे, जिन्होंने एक उपदेशक के रूप में सेवा की थी। 14 साल की उम्र में, उन्होंने एक आत्म-वर्णित आध्यात्मिक संकट से गुजरते हुए, धर्म में रुचि खो दी। उन्होंने एक स्थानीय गिरोह में शामिल होकर अपराध करना भी शुरू कर दिया और एक स्थानीय हिप हॉप डीजे और निर्माता बन गए , विभिन्न कलाकारों के साथ रिकॉर्ड बना रहे थे।

शिक्षा
------

1992 में इस्लाम में परिवर्तित होने के बाद, वेब ने डीजे के रूप में अपना करियर छोड़ दिया और सेंट्रल ओक्लाहोमा विश्वविद्यालय में अध्ययन किया , जहां उन्होंने शिक्षा में स्नातक की डिग्री के साथ स्नातक की उपाधि प्राप्त की। उन्होंने सेनेगल के एक शेख के अधीन निजी तौर पर भी अध्ययन किया , ओक्लाहोमा सिटी में एक समुदाय के नेता बनने के लिए पर्याप्त इस्लाम और अरबी सीखी , जहां उन्हें ग्रेटर ओक्लाहोमा सिटी के इस्लामिक सोसाइटी में इमाम के रूप में नियुक्त किया गया था । उन्होंने एक साथ ओक्लाहोमा सिटी के एक इस्लामिक के-12 स्कूल मर्सी स्कूल में पढ़ाना शुरू किया। उन्होंने अल अजहर से इस्लामी कानून में डिग्री भी प्राप्त कीविश्वविद्यालय।

करियर
-----

वेब मुस्लिम अमेरिकन सोसाइटी और उसके युवा विभाग का एक सक्रिय सदस्य यह मुस्लिम अमेरिकन सोसाइटी के छात्रवृत्ति कार्यक्रम के माध्यम से है कि उन्हें अरबी में प्रवाह प्राप्त करने और इस्लामी अध्ययन पर ध्यान केंद्रित करने के लिए मिस्र भेजा गया था । वेब अक्सर समुदाय की भागीदारी और सामाजिक प्रासंगिकता जैसे आधुनिक समय के मुद्दों पर इस्लामी दृष्टिकोण की पेशकश करने वाले व्याख्यान और लेख पोस्ट करता है। 

अपनी पढ़ाई के अलावा, वह अक्सर संयुक्त राज्य अमेरिका और मलेशिया में व्याख्यान देते हैं, और इस्लाम और समकालीन मुस्लिम मामलों पर सार्वजनिक व्याख्यान श्रृंखला रिकॉर्ड करते हैं। अल-अजहर से स्नातक होने के बाद , वह सैन फ्रांसिस्को खाड़ी क्षेत्र में सांता क्लारा चले गए , जहां उन्होंने खाड़ी क्षेत्र मुस्लिम अमेरिकन सोसाइटी ऑफिस और मुस्लिम कम्युनिटी एसोसिएशन के साथ काम किया। 1 दिसंबर, 2011 को, वेब का उद्घाटन इस्लामिक सोसाइटी ऑफ़ बोस्टन के सांस्कृतिक केंद्र (ISBCC) के इमाम के रूप में हुआ, न्यू इंग्लैंड में सबसे बड़ा इस्लामी केंद्र ।

प्रतिष्ठा
---------

यूके सरकार की एक रणनीति रिपोर्ट के अनुसार, नौ सबसे बड़े व्हाइटहॉल विभागों के प्रतिनिधियों सहित यूके सरकार के वरिष्ठ अधिकारी, वेब को मुख्यधारा के मुसलमानों के साथ-साथ हमज़ा यूसुफ और अम्र खालिद जैसे उल्लेखनीय उदारवादी नेता के रूप में मानते हैं । 

वेब को 2010 में रॉयल इस्लामिक स्ट्रेटेजिक स्टडीज सेंटर द्वारा दुनिया के 500 सबसे प्रभावशाली मुसलमानों में से एक नामित किया गया था। 

वेब की वेबसाइट, सुहैबवेब डॉट कॉम को सर्वश्रेष्ठ "ब्लॉग ऑफ़ द वर्ल्ड" चुना गया था। 

वर्ष" 2009 के ब्रास क्रिसेंट अवार्ड्स द्वारा, और उनके ट्वीट ने उन्हें 2010 के "सर्वश्रेष्ठ मुस्लिम ट्वीटर" का वोट दिलाया।

बाहरी कड़ियाँ
-------------

* आधिकारिक वेबसाइट

सन्दर्भ
-------

1. ↑  "Islam is all-American for one U.S. Muslim leader". *Reuters*. March 20, 2011. अभिगमन तिथि March 20, 2011.
2. ↑  "संग्रहीत प्रति". मूल से 5 मार्च 2019 को पुरालेखित. अभिगमन तिथि 22 दिसंबर 2021.
'टू स्टेट्स : द स्टोरी ऑफ़ माय मैरिज' चेतन भगत द्वारा २००९ में लिखा गया एक उपन्यास है। यह भारत के दो अलग अलग राज्यों से जुड़े एक युगल की प्रेम कहानी है, जिनके माता पिता इस प्रेम विवाह के विरुद्ध हैं। यह एक काल्पनिक कथा है, जोकि मुख्य रूप से लेखक और उसकी पत्नी अनुषा की वास्तविक कहानी से प्रेरित मानी जाती है।

संक्षेप
-------

टू स्टेट्स - द स्टोरी ऑफ़ माय मेरिज ("दो प्रदेश - मेरी शादी की कहानी "हिंदी शीर्षक) एक उपन्यास है जो इसके लेखक चेतन भगत की शादी की वास्तविक कहानी से प्रेरित है। कहानी की शुरुआत कृष नाम के एक पंजाबी लड़के से होती है जो अहमदाबाद के आईआईएम कॉलेज का छात्र है, वही उसकी मुलाकात अनन्या स्वामीनाथन नाम की एक लड़की से होती है। दोनों कॉलेज की कैंटीन में मिलते हैं और वही उनकी दोस्ती हो जाती है। कृष और अनन्या हर दिन एक साथ पढाई करना शुरू कर देते हैं। कृष धीरे धीरे अनन्या को पसंद करने लगता है लेकिन अनन्या को पहले भी कई बार लड़कों के प्रेम प्रस्ताव मिल चुके होते हैं लेकिन अनन्या सभी प्रस्तावों को अस्वीकार कर देती है इसलिए कृष अनन्या को अपने प्यार के बारे में कुछ नहीं बताता है। कृष कुछ दिनों बाद अनन्या के साथ पढाई करना बंद कर देता है और उसकी उपेक्षा करने लगता है जिसके कारण एक रात अनन्या कृष के कमरे में जाकर इसका कारण पूछती है तब कृष उसे अपने प्यार के बारे में बताता है। अनन्या इस बात को सुनकर हसने लगती है और वो भी कृष के प्रति अपने प्यार के बारे में उसे बता देती है और इसके बाद ही दोनों की प्रेम कहानी की शुरुआत होती है। वे दोनों एक दुसरे के साथ शादी करने का फैसला कर लेते हैं और हर रात एक साथ पढाई करने लगते हैं, कक्षा में भी एक दुसरे की तरफ ही देखते रहते हैं, इस बीच अनन्या और कृष के बीच कई बार शारीरिक सम्बन्ध भी बन चुके होते हैं। अपनी पढाई के बाद दोनों को उनकी इच्छाओ के अनुसार नौकरी भी मिल जाती है। नौकरी मिलने के बाद वे दोनों शादी करने के लिए अपने अपने माता पिता को समझाने की कोशिश करते हैं लेकिन दोनों अलग अलग समुदाय एवं प्रदेश के रहवासी होने के कारण दोनों के माता पिता शादी के लिए इंकार कर देते हैं और फिर यहाँ से होती है दोनों की शादी के लिए संघर्ष की शुरुआत. इस उपन्यास में कृष और अनन्या की शादी के लिए किये गए संघर्ष को दर्शाया गया है।

फिल्म अनुकूलन
-------------

एक प्रतिष्ठित भारतीय फिल्म निर्माता विश्वास आनंद द्वारा उपन्यास "टू स्टेट्स" पर आधारित फिल्म के निर्माण की घोषणा की गयी थी जिसमे सैफ अली खान द्वारा मुख्या किरदार निभाया जाना था एवं इसका संगीत विशाल शेखर द्वारा बनाया जाने वाला था किन्तु कुछ अज्ञात कारणों से इस फिल्म का निर्माण रोक दिया गया।
बाद में इसका अनुकूलन साजिद नादियादवाला द्वारा कर लिया गया। जिसमे मुख किरदार की भूमिका निभाने के लिए शाहरुख़ खान को चुना गया एवं मुख नायिका के लिए दक्षिण फिल्म अभिनेत्री असिन का चयन किया गया। किन्तु बाद में मुख किरदार की भूमिका निभाने के लिए शाहरुख़ खान के स्थान पर रणवीर कपूर को चुन लिया. वर्तमान में इस फिल्म का अनुकूलन बॉलीवुड के प्रतिष्ठित फिल्म निर्माता करण जौहर द्वारा कर लिया गया तथा मुख्य किरदार के लिए फिल्म इशकजादे से करियर की शुरुआत करने वाले नायक अर्जुन कपूर और मुख्य नायिका के लिए फ़िल्म "स्टूडेंट ऑफ़ द इयर" से अपने करियर की शुरुआत करने वाली बॉलीवुड अदाकारा आलिया भट्ट को चुना गया। इस फ़िल्म को सन २०१४ में रिलीज़ किया गया।
**उरद** या **उड़द** एक दलहन होता है। उरद को संस्कृत में 'माष' या 'बलाढ्य'; बँगला' में माष या कलाई; गुजराती में अड़द; मराठी में उड़ीद; पंजाबी में माँह, अंग्रेज़ी, स्पेनिश और इटालियन में विगना मुंगों; जर्मन में उर्डबोहने; फ्रेंच में हरीकोट उर्ड; पोलिश में फासोला मुंगों; पुर्तगाली में फेजों-द-इण्डिया तथा लैटिन में 'फ़ेसिओलस रेडिएटस', कहते हैं।

इसका द्विदल पौधा लगभग एक हाथ ऊँचा है और भारतवर्ष में सर्वत्र ज्वार, बाजरा और रुई के खेतों में तथा अकेला भी बोया जाता है। इससे मिलनेवाली दाल भोजन और औषधि, दोनों रूपों में उपयोगी है। बीज की दो जातियाँ होती हैं : 

(1) काली और बड़ी, जो वर्षा के आरंभ में बोई जाती है और 

(2) हरी और छोटी, जिसकी बोआई दो महीने पश्चात्‌ होती है।

इसकी हरी फलियों की भाजी तथा बीजों से दाल, पापड़ा, बड़े इत्यादि भोज्य पदार्थ बनाए जाते हैं। आयुर्वेद के मतानुसार इसकी दाल स्निग्ध, पौष्टिक, बलकारक, शुक्र, दुग्ध, मांस और मेदवर्धक; वात, श्वास और बवासीर के रोगों में हितकर तथा शौच को साफ करनेवाली है।

रासायनिक विश्लेषणों से इसमें स्टार्च 56 प्रतिशत, अल्बुमिनाएड्स 23 प्रतिशत, तेल सवा दो प्रतिशत और फास्फोरस ऐसिड सहित राख साढ़े चार प्रतिशत पाई गई है।

इसकी तासीर ठंडी होती है, अतः इसका सेवन करते समय शुद्ध घी में हींग का बघार लगा लेना चाहिए। इसमें भी कार्बोहाइड्रेट, विटामिन्स, केल्शियम व प्रोटीन पर्याप्त मात्रा में पाए जाते हैं। बवासीर, गठिया, दमा एवं लकवा के रोगियों को इसका सेवन कम करना चाहिए।

प्रकार
------

यह तीन प्रकार से प्रयोग में आती है:

* उड़द साबुत
* उड़द छिलका
* उड़द धुली

उड़द धुली
उड़द की पत्तियाँ तथा पुष्प

सन्दर्भ
-------

* H.K. Bakhru (1997). *Foods that Heal. The Natural Way to Good Health*. Orient Paperbacks. आई॰ऍस॰बी॰ऍन॰ 81-222-0033-8.

| * दे
* वा
* सं
दाल |
| --- |
|  • अरहर दाल • **मूंग दाल**--मूंग साबुत--मूंग छिलका--मूंग धुली • **उड़द दाल**--उड़द साबुत--उड़द छिलका--उड़द धुली--हरी उड़द • चना दाल • **मसूर दाल**--मसूर साबुत--मसूर धुली या मलका मसूर • **चने**--काले चने--काबुली चने या छोले • **राजमां**--राजमां लाल--राजमां चितरा--राजमां जम्मू या राजमा कश्मीरी • मोठ दाल • लोभिया दाल   देखें:बासमती चावल |

बाहरी सूत्र
-----------

* Vigna mungo (L.) Hepper
**अरारोट**, (अंग्रेज़ी:ऍरोरूट) जिसका वैज्ञानिक नाम 'मैरेंटा अरुंडिनेशी' (*Maranta arundinacea*) होता है, एक बहुवर्षी पौधा होता है। यह वर्षा वन का आवासी है। इसके राइज़ोम से प्राप्त होने वाले खाद्य मंड (स्टार्च) को भी अरारोट ही कहा जाता है। आयुर्वेद के अनुसार अरारोट सही पोषणकर्ता, शान्तिदायक, सुपाच्य, स्नेहजनक, सौम्य, विबन्ध (कब्ज) नाशक, दस्तावर होता है। पित्तजन्य रोग, आंखों के रोग, जलन, सिरदर्द, खूनी बवासीर और रक्तपिक्त आदि रोगों में सेवन किया जाता है। कमजोर रोगियों और बालकों के लिए यह काफी लाभदायक है यह आंत्र और मूत्राशय सम्बन्धी रोगों के बाद की कमजोरी में यह आराम पहुंचाता है।

विभिन्न भाषाओं में इसके कई नाम हैं। हिन्दी में अरारोट, बिलायती तीखुर, मराठी में आरारूट, बंगला में ओरारूट, तवक्षीर,गुजराती में तवखार, अरारोट; अंग्रेज़ी में ऍरोरूट, वेस्ट इण्डियन ऍरोरूट कहते हैं।

अरारूट अथवा अरारोट (अंग्रेजी में ऐरोरूट) एक प्रकार का स्टार्च या मंड है जो कुछ पौधों की कंदिल (ट्यूबरस) जड़ों से प्राप्त होता है। इनमें मरेंटसी कुल का सामान्य शिशुमूल (मरंटा अरंडिनेसिया) नामक पौधा मुख्य है। यह दीर्घजीवी शाकीय पौधा है जो मुख्यत: उष्ण देशों में पाया जाता है। इसकी जड़ों में स्टार्च के रूप में खाद्य पदार्थ संचित रहता है। १० से १२ महीने तक के, पूर्ण वृद्धिप्राप्त पौधे की जड़ में प्राय: २६ प्रतिशत स्टार्च, ६५ प्रतिशत जल और शेष ९ प्रतिशत में अन्य खनिज लवण, रेशे इत्यादि होते हैं। मरंटा अरंडिनेसिया के अतिरिक्त, मैनीहार युटिलिस्मा, कुरकुमा अंगुस्टीफोलिया, लेसिया पिनेटीफ़िडा और ऐरम मैकुलेटम से भी अरारूट प्राप्त होता है।

अरारूट निकालने की विधि
----------------------

कंदिल जड़ों को निकालकर अच्छी तरह धोने के पश्चात्‌ उनका छिलका निकाल दिया जाता है। फिर उन्हें अच्छी तरह पीसकर दूधिया लुगदी बना ली जाती है। तब लुगदी को अच्छी तरह धोया जाता है, जिससे जड़ का रेशेदार भाग अलग हो जाता है। यह फेंक दिया जाता है। बचे हुए दूधिया भाग को, जिसमें मुख्यतया स्टार्च रहता है, महीन चलनी या मोटे कपड़े पर डालकर उसमें का पानी निकाल दिया जाता है। बचा हुआ सफेद भाग स्टार्च होता है जिसे पानी से फिर भली-भाँति धो तथा सुखाकर अंत में पीस लिया जाता है। इसी रूप में अरारूट बाजार में बिकता है।

अरारूट का स्टार्च बहुत छोटे दानों का और सुगमता से पचनेवाला होता है। इस गुण के कारण इसका उपयोग बच्चों तथा रोगियों के भोजन के लिए विशेष रूप से होता है।

अरारूट के नाम पर बाजार में बिकनेवाले पदार्थ बहुधा या तो कृत्रिम होते हैं या उनमें अनेक प्रकार की मिलावटें होती हैं। कभी-कभी आलू, चावल, साबूदाना या ऐसी ही अन्य वस्तुओं के महीन पिसे हुए आटे अरारूट के नाम पर बिकते हैं या इन्हें शुद्ध अरारूट के साथ विभिन्न मात्रा में मिलाकर बेचा जाता है। कृत्रिम या मिलावटी अरारूट को सूक्ष्मदर्शी द्वारा निरीक्षण करके पहचाना जा सकता है।

सन्दर्भ
-------

1. ↑  आरारोट[*मृत कड़ियाँ*]

1. इन्हें भी देखें

* तीखुर
अलैंजिअम सल्बीफोलिअम
**अंकोल** नामक पौधा अंकोट कुल का एक सदस्य है। वनस्पतिशास्त्र की भाषा में इसे एलैजियम सैल्बीफोलियम या एलैजियम लामार्की भी कहते हैं। वैसे विभिन्न भाषाओं में इसके विभिन्न नाम हैं जो निम्नलिखित हैं- 

संस्कृत : अंकोट, दीर्घकील
हिंदी : दक्षिणी ढेरा, ढेरा, थेल, अंकूल ; सहारनपुर क्षेत्र- विसमार
बँगला : आँकोड़
मराठी : आंकुल
गुजराती : ओबला
कोल : अंकोल
संथाली : ढेला।

विवरण
-----

यह बड़े क्षुप (shrub) या छोटे वृक्ष (3 से 6 मीटर लंबे) के रूप में पाया जाता है। इसके तने की मोटाई 2.5 फुट होती है। तथा यह भूरे रंग की छाल से ढका रहता है। पुराने वृक्षों के तने तीक्ष्णाग्र होने से काँटेदार या कंटकीभूत (Spina cent) होते हैं।

इनकी पंक्तियाँ तीन से छह इंच लंबी अपलक, दीर्घवतया लंबगोल, नुकीली या हल्की नोंक वाली, आधार की तरफ पतली या विभिन्न गोलाई लिए हुए होती है। इनका ऊपरी तल चिकना एवं निचला तल मुलायम रोगों से युक्त होता है। मुख्य शिरा से पाँच से लेकर आठ की संख्या में छोटी शिराएँ निकलकर पूरे पत्र दल में फैल जाती हैं। ये पति्तयाँ एकांतर क्रम में लगभग आधे इंच लंबे पूर्णवृत (Petioda) द्वारा पौधे की शाखाओं से लगी रहती हैं।

पुष्प श्वेत एवं मीठी गंध से युक्त होते हैं। फरवरी से अप्रैल तक इस पौधे में फूल लगते हैं। बाह्य दल रोमयुक्त एवं परस्पर एक-दूसरे से मिलकर एक नलिकाकार रचना बनाते हैं जिसका ऊपरी किनारा बहुत छोटे-छोटे भागों में कटा रहता है। इन्हें बाह्यदलपुंज दंत (Calyx teeth) कहते हैं।

फल बेरी कहलाता है जो 5/8 इंच लंबा, 3/8 इंच चौड़ा काला अंडाकार तथा बाह्यदलपुंज के बढ़े हुए हिस्से से ढका रहता है। प्रारंभ में फल मुलायम रोमों से ढका रहता है परंतु रोगों के झड़ जाने के बाद चिकना हो जाता है। गुठली या अंतभिति्त (Endocarp) कठोर होती है। बीच का गूदा काली आभा लिए लाल रंग का होता है। बीज लंबोतरा या दीर्घवत् एवं भारी पदार्था से भरा रहता है। बीज पत्र सिकुड़े होते हैं।

इस पौधे की जड़ में 0.8 प्रतिशत अंकोटीन नामक पदार्थ पाया जाता है। इसके तेल में भी 0.2 प्रतिशत यह पदार्थ पाया जाता है। अपने रोग नाशक गुणों के कारण यह पौधा चिकित्साशास्त्र में अपना महत्त्वपूर्ण स्थान रखता है। रक्तचाप को कम करने में इसका चूर्ण बहुत ही उपयोगी सिद्ध हुआ है।

हिमालय की तराई, उत्तर प्रदेश,मध्यप्रदेश, बिहार, बंगाल, राजस्थान, दक्षिण भारत एवं बर्मा आदि क्षेत्रों में यह पौधा सरलता से प्राप्य है।

सन्दर्भ
-------

* Germplasm Resources Information Network: *Alangium*
* Flora of Pakistan: *Alangium*
* Flora of Madagascar: *Alangium*
* Flora of China checklist: *Alangium*
**भारतीय सनदी लेखाकार संस्थान** भारत का एक राष्ट्रीय पेशेवर लेखा निकाय है। यह 1 जुलाई 1949 को सनदी लेखाकार अधिनियम 1949 के अंतर्गत निगमित निकाय के रूप में स्थापित किया गया था|
अपने अस्तित्व के लगभग छह दशकों के दौरान, भारतीय सनदी लेखाकार संस्थान न केवल देश में एक प्रमुख लेखा निकाय के रूप में मान्यता हासिल की है लेकिन यह विश्व स्तर पर भी शिक्षा, व्यावसायिक विकास, उच्च लेखांकन, लेखा परीक्षा और नैतिक मानकों के रखरखाव के क्षेत्र में अपने योगदान के लिए जाना जाता है। ICAI सदस्यता के मामले में American Institute of Certified Public Accountants के बाद दुनिया में दूसरी सबसे बड़ी पेशेवर लेखा संस्थान है। ICAI कंपनियों पर लागु होने वाले लेखा मानको की सिफारिश लेखांकन मानकों की राष्ट्रीय सलाहकार समिति (NACAS) से करती है और अन्य संगठनों पर लागु होने वाले लेखा मानकों का निर्धारण करती है।

कोई भी व्यक्ति निर्धारित परीक्षाओं मे भाग ले कर और तीन साल के व्यावहारिक प्रशिक्षण के दौर से गुजर कर ICAI का सदस्य बन सकता है। सदस्यता की परीक्षा अपने कठोर मानकों के लिए जानी जाती है।चार्टर्ड अकाउंटेंट अपने व्यावहारिक अनुभव से देश की अर्थव्यवस्था में बहुत बड़ी मदद भी करते हैं।

हाल ही में ICAI CA परिणाम 2023 की घोषणा की गई है।

[./ ICAI क्या है |]

भूमिका
------

ICAI की स्थापना सनदी लेखाकार अधिनियम, १९४९ के तहत ‎ भारत में लेखांकन के पेशे के विनियमन के उद्देश्य से की गयी थी। यह एक चार्टर्ड एकाउंटेंट बनने की योग्यता को निर्धारित करता है, परीक्षा लेता है तथा लेखांकन की प्रेक्टिस करने का लाइसेंस देता है। इसके अलाव यह सरकारी संस्थाओ जैसे की RBI, SEBI, MCA, CAG, IRDA आदि को नीति निर्माण मे सहयोग करता है।

इन्हें भी देखें
---------------

* सनदी लेखाकार अधिनियम 1949
* सनदी लेखाकार

| * दे
* वा
* सं
भारत के व्यावसायिक विनियामक |
| --- |
| 
* **बीमांकक**: भारतीय बीमांकक संस्थान
* **अधिवक्ता**: भारतीय विधिज्ञ परिषद
* **वास्तुकला**: वास्तुकला परिषद
* **बैंकिंग**: भारतीय बैंकिंग एवं वित्त संस्थान
* **चार्टर्ड अकाउंटेंट**: भारतीय सनदी लेखाकार संस्थान
* **कम्पनी सचिव**: भारतीय कम्पनी सचिव संस्थान
* **लागत लेखांकन**: भारतीय लागत लेखाकार संस्थान
* **दन्तचिकित्सा**: भारतीय दंत परिषद
* **इंजीनियरी**: अखिल भारतीय तकनीकी शिक्षा परिषद
* **इंजीनियरी**: भारतीय अभियांत्रिकी परिषद
* **होमियोपैथी**: होमियोपैथी केन्द्रीय परिषद
* **नर्स**: भारतीय नर्सिंग परिषद
* **फार्मेसी : भारतीय फार्मेसी परिषद**
* **चिकित्सक**: भारतीय चिकित्सा परिषद
* **अध्यापक**: राष्ट्रीय शिक्षक शिक्षा परिषद
* **पशुचिकित्सा**: भारतीय पशुचिकित्सा परिषद
* **प्रेस** : भारतीय प्रेस परिषद्

 |

सन्दर्भ
-------

1. ↑  "ICAI CA Result 2023 (घोषित)". मूल से 8 जुलाई 2023 को पुरालेखित. अभिगमन तिथि 6 जुलाई 2023.
**शेख ज़मीरुद्दीन** (1870 - 2 जून 1937) एक बंगाली लेखक और इस्लामी उपदेशक थे।

जीवनी
-----

शेख जमीरुद्दीन का जन्म 1870 में मेहरपुर के गंगनी के गंदोब बहादुरपुर गाँव में हुआ था। उन्होंने मेहरपुर अमझुपी क्रिश्चियन स्कूल और कृष्णानगर नॉर्मल स्कूल में पढ़ाई की। उन्होंने 1887 में ईसाई धर्म अपना लिया। ईसाई धर्म अपनाने के बाद, उन्होंने अपना नाम बदलकर जॉन ज़मीरुद्दीन रख लिया।

जॉन ज़मीरुद्दीन ने 1891 में सेंट पॉल डिविनिटी कॉलेज, इलाहाबाद से धर्मशास्त्र में स्नातक किया। बाद में, उन्होंने कलकत्ता के डिविनिटी कॉलेज में प्रवेश लिया। उन्होंने वहां ईसाई धर्म, संस्कृत, अरबी, ग्रीक और हिब्रू साहित्य और व्याकरण का अध्ययन किया। वह बंगाली, अंग्रेजी, उर्दू, फारसी और लैटिन जानता था।

जून 1892 में, जॉन ज़मीरुद्दीन ने *क्रिश्चियन फ्रेंडली* पत्रिका में *"मूल क़ुरआन कहाँ है"* शीर्षक से एक लेख लिखा।  इसके जवाब में मुंशी मोहम्मद महरुल्लाह ने *इसायी व कृश्तानी ढोकवंजन* नाम से एक लेख लिखा जो 20 और 27 जून 1892 को *सुधाकर* में प्रकाशित हुआ। निबंध में, उन्होंने जॉन ज़मीरुद्दीन द्वारा पूछे गए छह प्रश्नों का उत्तर दिया। 

इसके बाद जॉन जमीरुद्दीन *सुधाकर* ने एक लेख लिखा  इसके प्रत्युत्तर में मुंशी मोहम्मद मेहरुल्लाह ने *द ओरिजिनल कुरआन एवरीवेयर* शीर्षक से एक लेख लिखा।  लेख के बाद जॉन जमीरुद्दीन ने इस्लाम कबूल करने का फैसला किया। 

शेख जमीरुद्दीन ने धार्मिक विषयों पर पुस्तकें लिखीं। इसके अलावा, उन्होंने सामाजिक मुद्दों पर पुस्तकों का लेखन और अनुवाद किया है। उन्हें *हजरत ईसा*, *मेहर चरित*, *इस्लामिक वाणी*, *सर्वश्रेष्ठ पैगंबर हजरत मुहम्मद (S.A.W.) के नाम से जाना जाता है।* *)* और *पादरी ढोंकाभंजन* जैसी पुस्तकें लिखीं। उन्होंने *माई बायोग्राफी एंड एक्सेप्टेंस ऑफ इस्लाम* नामक एक आत्मकथा भी लिखी है।

शेख जमीरुद्दीन की मृत्यु 2 जून, 1937 को हुई थी। उनकी मृत्यु के बाद उन्हें परिवार के कब्रिस्तान में दफनाया गया था।

संदर्भ
------

1. ↑  "SHAIKH JAMIRUDDIN". */peoplepill.com*. अभिगमन तिथि 7 फरवरी 2023.
2. ↑  "Jamiruddin, Shaikh". *n.banglapedia.org*. अभिगमन तिथि 7 फरवरी 2023.
3. 1 2 3  "প্রখ্যাত ব্যক্তিত্ব". *www.jessore.gov.bd* (Bengali में). मूल से 1 फ़रवरी 2020 को पुरालेखित. अभिगमन तिथि 8 January 2020.
4. 1 2  "সাহিত্যিক ও সংস্কারক বাগ্মী মুনশী মেহেরুল্লাহ". *আলোকিত বাংলাদেশ* (Bengali में). 8 June 2014. अभिगमन तिथि 8 January 2020.
**शुभांशु शुक्ला** (जन्म 10 अक्टूबर, 1985 लखनऊ में) भारतीय वायु सेना में एक स्क्वाड्रन कमांडर हैं। वे उन चार अंतरिक्ष यात्रियों में से एक हैं जो अंतरिक्ष में भारत की पहली मानव अंतरिक्ष उड़ान में अंतरिक्ष में जाएँगे

जीवन
----

शुक्ला को भारतीय वायु सेना के अधीन संस्था इंस्टीट्यूट ऑफ एयरोस्पेस मेडिसिन (IAM) द्वारा 2019 में अंतरिक्ष यात्री चयन प्रक्रिया में शामिल किया गया था। बाद में, उन्हें IAM और इसरो द्वारा चार फाइनलिस्टों में से चुना गया। 2020 में, वे तीन अन्य चयनित अंतरिक्ष यात्रियों के साथ बुनियादी प्रशिक्षण के लिए रूस रवाना हुए। बुनियादी प्रशिक्षण 2021 में पूरा हुआ। भारत वापस आकर, उन्होंने बैंगलोर के अंतरिक्ष यात्री प्रशिक्षण केंद्र में प्रशिक्षण लिया। 

अंतरिक्ष यात्री टीम के सदस्य के रूप में उनका नाम पहली बार आधिकारिक तौर पर 27 फरवरी, 2024 को सार्वजनिक रूप से घोषित किया गया था, जब प्रधानमंत्री नरेंद्र मोदी ने तिरुवनंतपुरम में इसरो के   विक्रम साराभाई अंतरिक्ष केंद्र में भारत के पहले अंतरिक्ष मिशन के लिए अंतरिक्ष यात्री टीम के सदस्यों के नामों की घोषणा की थी।

नोट्स और संदर्भ
---------------

1. ↑  Pandey, Geeta (27 February 2024). "Gaganyaan: India names astronauts for maiden space flight". *BBC News*. अभिगमन तिथि 27 février 2024. `|access-date=` में तिथि प्राचल का मान जाँचें (मदद)
2. 1 2 3  Kumar, Chethan (27 February 2024). "Nair, Prathap, Krishnan and Chauhan listed for Gaganyaan mission". *The Timesof India*. Bengaluru: Times Group. अभिगमन तिथि 27 février 2024. `|access-date=` में तिथि प्राचल का मान जाँचें (मदद)
3. ↑  "Kerala celebrates as local son Prasanth Balakrishnan Nair gears up for Gaganyaan space mission". *The Telegraph*. Palakkad. 27 February 2024. अभिगमन तिथि 27 février 2024. `|access-date=` में तिथि प्राचल का मान जाँचें (मदद)

बाहरी संबंध
-----------

साँचा:Liens

* (अंग्रेज़ी में)

 Biographie sur spacefacts.de

|  |  |
| --- | --- |
|  चित्र:Inde | ***astronautique प्रवेशद्वार*** |